પૂર્વ રાષ્ટ્રપતિ પ્રણવ મુખરજીએ રાષ્ટ્રીય સ્વયંસેવક સંઘના તૃતીય વર્ષના પ્રશિક્ષણ શિબિરના સમારોહમાં અતિથિ વિશેષ તરીકે હાજરી આપી એ માત્ર કોંગ્રેસના લોકોને જ નહીં તો અન્ય અસંખ્ય લોકોને પણ ગમ્યું નહીં. એમાંના ઘણા લોકોએ પોતપોતાની રીતે જોવાનો દૃષ્ટિકોણ વ્યક્ત કર્યા છે. આ ઘટનાને સૌએ પોતપોતાની રીતે જોવાનો પ્રયત્ન કર્યો છે. પ્રણવ મુખરજીનું પ્રવચન પહેલાંનો કોંગ્રેસી મહાનુભાવોનો રોષ પ્રણવ મુખરજીનું પ્રવચન સાંભળ્યા પછી તદ્દન શાંત થઈ ગયો. આમ છતાં અનેક લોકો પ્રણવદાનાં આ પગલાંને હજુ સ્વીકારી શકતા નથી. આપણા વરિષ્ઠ પત્રકાર કુલદીપ નાયરે પણ આ મુદ્દે પ્રણવ મુખરજી પર પોતાનો પુણ્યપ્રકોપ ઠાલવ્યો છે અને એ કોંગ્રેસી અગ્રણીઓ કરતાં પણ વધુ ઉગ્ર પ્રકારનો છે. પ્રણવ મુખરજીએ સંઘના સમારોહમાં જવાનું કેમ સ્વીકાર્યું એ પ્રશ્નનો સંતોષકારક જવાબ હજુ ઘણા કોંગ્રેસીઓને મળતો નથી. આવા લોકોને કુલદીપ નાયરે પ્રણવ મુખરજીની રાજકીય કારકિર્દીના ભૂતકાળનાં પાનાંઓ ખોલીને એવું સમજાવવાનો પ્રયાસ કર્યો છે કે તેઓ તો સદા અવિશ્વસનીય રહ્યા છે.